گۆڕستانێک دۆزرایەوە مێژووەکەی بۆ 400 ساڵ بەر لە ئێستا دەگەڕێتەوە
دواڕۆژ، رەڤەند گوهەرزی
لە ناحییەی دێرەلوک سەربە شارۆچکەی ئامێدیئامێدی
، لەناو ناوچەیەکی نیشتەجێبوون گۆڕستانێکی دێرین دەدۆزرێتەوە کە مێژووەکەی دەگەڕێتەوە بۆ 400 ساڵ پێش ئێستا، شوێنەوارناسێکیش دەڵێت: دۆزینەوەی ئه و گۆڕستانە بەڵگەی هەبوونی ژیانە له و ناوچەیە.
هاووڵاتیەکی ناحییەی دێرەلوک سەربە قەزای ئامێدی، لەکاتێکدا سەرقاڵی دروستکردنی بناغەی خانووەکەی دەبێت بەڕێکەوت روفاتێک دەدۆزێتەوە، راستەوخۆ لایەنە پەیوەندیدارەکانی لێ ئاگاداردەکاتەوە، بۆ ئەوەی بەدواداچوونی لەبارەوە بکەن.
سەردار هێتوتی، شوێنەوارناس لە ئامێدی بە دواڕۆژی راگەیاند: پێشتر لە هەمان ناوچە چوار روفاتی تر و چەند پارچە شوێنەوارێک دۆزراونەتەوە، بۆیە لایەنە پەیوەندیدارەکانمان ئاگادارکردووەتەوە ئه و ناوچەیە وەک ناوچەیەکی شوێنەواری بپارێزن، چونکە ئه و ناوچە شوێنەوارییە دەیسەلمێنێت کە پێشتر ژیان له و ناوچەیە هەبووە، ئەمە سەرەڕای هەبوونی پردی کەلیا و قوتابخانەی باوانە، کە بەهەمانشێوە شوێنەواری دێرینن و له و ناوچەیە دۆزراونەتەوە.
وتیشی: ئه و روفاتەی دۆزراوەتەوە، هی گۆڕستانێکی موسوڵمانانە کە مێژووەکەی دەگەڕێتەوە بۆ 400 ساڵ بەر لە ئێستا، لیژنەی بەڕێوەبەرایەتی ئەوقافی ئامێدیش کە سەردانی گۆڕەکەیان کردووە ئه و زانیارییەیان پشتڕاستکردووەتەوە.
بە وتەی ئه و شوێنەوارناسە لە ناحییەی دێرەلوک شوێنەواری گۆڕستانی مەسحییەکان، ئێزدییەکان، زەردەشتییەکان، دۆزراوەتەوە.[1]
20-09-201920-09-2019